JUMAL KÕNELEB
Tere, rõõm kohtuda!
Me räägime teemal, mis innustab meid üha enam.
Räägime Jumalariigist.
Selles pimenevas maailmas on tore teada,
et me kuulume teise Kuningriiki.
See riik, mille Kuningaks on Jeesus, on tõeline,
aga see ei ole silmaga nähtav.
Jeesus ütles, et see on sisemiselt meie sees.
Kui oled võtnud Jeesuse vastu, siis kuulud täiesti teise Kuningriiki,
mis on sisemiselt meie sees.
Sisemiselt meie sees.
Me uurime ikka veel seda küsimust.
Jeesus tõesti ütleb nii Matteuse 9:35:
"Ja Jeesus rändas läbi kõik linnad ja külad,
õpetades nende sünagoogides
ja jutlustades evangeeliumi Kuningriigist
ja parandades kõik haigused ja kõik nõtrused."
Ta julgustab ka meid jutlustama ja kuulutama Jumalariiki.
- Seda me nüüd teemegi.
Me uurimegi seda, kus see siis asub ja mis see on?
Uurisin, mida tähendab sõna "Kuningriik".
Kõigis kirjakohtades, kus Jeesus seda sõna kasutab -
Jumalariik või Taevariik, on algkeelne sõna täpselt sama.
Algkeelne sõna on "Basileia" ja inglise keeles on see "royalty".
Kuninglik perekond, Jumalariigi kuninglik perekond.
Taevariigi kuninglik perekond või kuningavõim.
Jumala kuningavõim.
Samuti kuninglikust soost.
See sõna tähendab ka valitsemist.
Miski, mis valitseb.
Valitsev riigikord.
See tähendab ka kuningriiki või selle mõjupiirkonda.
Taevane mõjupiirkond, Jumala mõjupiirkond.
Kui Jeesus räägib Taevariigist, räägib Ta selle mõjualast.
Jumala mõjualast.
Kui võtsime Jeesuse vastu oma ellu, siis Temaga koos tuleb Tema mõjuala.
See tähendab viimaks ka kuningriiki ja valitsust koos.
Jumala mõjupiirkond on Jumalariik ehk Taevariik.
Seda tähendab ka inglisekeelne sõna "kingdom".
"King" on kuningas ja "dom" piirkond ehk kuningavõimu mõjupiirkond.
Kui Jeesus tuli mu ellu, siis mitte üksnes Tema ise isikuna,
mis iseenesest on juba imeline, et Ta on surnuist üles tõusnud
ja et Ta ise on koos minuga,
aga Ta tõi kaas kogu oma mõjupiirkonna.
Kõik selle, mida Ta on ja oskab
ja kõik selle, mida Ta suudab.
Tema mõju võimaluste summa.
- See on küll hästi öeldud: Tema mõju võimaluste summa.
- Selle mõju terviklikkus.
Ka Paulus kirjutab Kuningriigist.
Jeesus ütleb, et see on meie sees.
See ei ole väline riik,
mille kohta variserid küsisid: "Kus see riik siis on?"
Jeesus vastas, et see on teie sees.
Paulus kirjutab Roomlastele 14:17:
"Jumala riik ei ole ju söömine ega joomine..."
See ei ole vaid tegu - pidutsemine, söömine ja joomine.
"...vaid õigus ja rahu ja rõõm Pühas Vaimus."
Paulus kirjutab, et Jumalariik on hoopis midagi muud.
See on miski, mis tuleb meisse ja hakkab meid seestpoolt mõjutama.
Jeesus lepitas meie patud, et võiksime olla vabad,
aga Ta asetas meid ka
pimeduse võimu alt oma armsa Poja kuningriiki.
Seal valitseb õigus, rahu ja rõõm.
Täiesti erinev riik võrreldes teiste maiste riikidega,
kus kuningad valitsevad võimu ja mõnikord ka vägivalla abil.
Kuningriik, mis tuleb meie sisse ja toob kaasa õiguse, rahu ja rõõmu.
Kui Jeesus rääkis Taevariigist,
siis sõna "taevas" tuleb sõnast "ouranus".
See tähendab "kõrgeks tõstetud" - miski, mis on kõrgem.
Üks kõrgem riik.
Taevas, Jumala asupaik,
Kuningriik, kus asub Jumal.
Jumal elab nüüd minu sees.
Selle sõnaga viidatakse ka õnnele, väele või igavikule.
Igavene Kuningriik.
Ka kristlikule evangeeliumile - rõõmusõnumile.
Jeesus ütles, et Taevariik on lähedal,
Taevariik on nüüd siin ja sisemiselt meie sees.
Kogu see imeline ja igavikuline vägi, rahu, armastus, rõõm
ja õigus on nüüd sisemiselt meie sees.
See on Kuningriik, mis toimib seestpoolt väljapoole.
Mitte väljast sissepoole, vaid seestpoolt välja.
See on miski, mida võib leida sisemiselt.
Me leiame selle siit - Piiblist.
See on esmane allikas.
Sellest me uurime Jumala asju,
Jeesuse asju ja Tema riigi asju.
See on kõige usaldusväärsem allikas.
Milline on Jeesus, mida Ta ütleb, mida Ta tahab,
mida siin räägitakse Jumala kohta.
Seda kõike saab siit teada.
Püha Vaim aitab meid samuti selles ja avab neid asju,
kui loeme Piiblit koos Püha Vaimuga.
Ta avab neid asju
ja tõstab esile seda, mida just meie täna vajame.
Selleks, et võiksime uskuda sellesse, et kuulume teise tõelisse Kuningriiki,
on väga oluline mõista, et see on midagi sisemist.
Se ei ole midagi, mis tuleb väljapoolt ja mõjutab meie elu nii,
et korraga meil on kontol miljon eurot ja täiuslik tervis,
vaid see on miski, mis algab seestpoolt.
Sellepärast on tähtis mõista,
mis on need õigus, rahu ja rõõm Pühas Vaimus.
Mida need tähendavad?
Olen kohanud usklikke, kes on enda meelest nii patused,
et arvavad, et Jeesus ei tee neist üldse välja.
Sel juhul ei ole sa mõistnud seda esimest asja,
et sa kõlbad Jumalale ja Tema riiki Jeesuse tõttu.
Võiksime õiguse teemal rääkida veel kasvõi seitse tundi,
aga lühidalt öeldes oled sa kõlbulik Jeesuse ristitöö tõttu.
Roomlastele 3:24:
"...ning mõistetakse õigeks tema armust päris muidu,
lunastuse kaudu, mis on Kristuses Jeesuses."
Sa kõlbad.
Sa oled õigeksmõistetud, kui oled Jeesuse vastu võtnud.
Sa oled õige Jeesuse lunastustöö tõttu.
Oleme saanud selle õiguse kingitusena.
See ongi esimene asi.
Kui Jeesus on lepitanud kõik ja ma olen Temas õigeksmõistetud,
siis ma võin julgelt astuda Tema Kuningriiki.
Sest ma kõlban.
Ilmutus sellest, et sa oled õige Jeesuses Kristuses,
on esimene samm selleks, et võiksid sinna sisse astuda
ja võtta vastu ka kõik muu, mis kuulub Jumala Kuningriiki.
Sellepärast, et sa kõlbad selleks.
Me kõlbame Jeesuse tõttu.
Roomlastele 5:1 räägib ka rahust.
"Et me nüüd oleme saanud õigeks usust..."
kuna me oleme juba õiged Jeesuse töö tõttu,
"...siis on meil rahu Jumalaga meie Issanda Jeesuse Kristuse läbi."
Meil on rahu Jumalaga.
Need asjad on palju suuremad kui kogu kuld ja hõbe.
Ma olen õigeksmõistetud, ma kõlban Jumalale Jeesuse töö tõttu
ja kuna ma kõlban, on mul täiuslik ja igavene rahu Isaga.
Mitte nii, et Isa on minu peale kord pahane ja teinekord mitte.
Mul on igavene rahu Temaga.
See on Jumalariik.
- Ühendus on taastatud.
Ja kui ma olen juba õigeksmõistetud ja mul on rahu Jumalaga,
siis mu süda täitub rõõmuga.
Püha Vaim tahab puudutada täna ka sind
ja anda sulle rõõmu.
Kuid see rõõm tulebki sellest, et sa mõistad, et sa kõlbad Jumalale
ja sul on täielik rahu Isaga.
Isa armastab sind ja kõik on hästi.
Sa oled juba pääsenud Tema Kuningriiki
ja võid ka sellepärast rõõmustada.
Tahan lugeda selle rõõmu kohta veel ühe kirjakoha.
Jakoobuse 1:2-4 on kirjutatud:
"Pidage seda lausa rõõmuks, mu vennad,
kui te satute mitmesugustesse kiusatustesse,
kuna te teate, et teie usu läbikatsumine
teeb teid kannatlikuks.
Aga kannatlikkus olgu täiuslik,
et te oleksite täiuslikud ja terviklikud ega oleks teis midagi vajaka."
Jakoobus kirjutab, et võime rõõmustada ahistuse keskel
ja keset raskusigi, sest me kuulume teise Kuningriiki.
Jumalariik on meie sees ja Tema viib alati asjad võidule.
Tema on koos meiega, Ta on suurem ja Tema Kuningriik valitseb.
Õigus, rahu ja rõõm Pühas Vaimus - see on Jumala riik.
Miski, mis on meie sees.
- Miski, mida keegi ei saa meilt ära võtta.
Minuga läks nii, et ma leidsin Ta.
Kui kutsusin ja võtsin Jeesuse oma ellu vastu,
siis Ta tõesti tuli mu ellu
ja siis ma märkasin, et Temas ei ole mingit pimedust
ja Ta on üksnes valgus.
Märkan seda, kui veedan aega Temaga.
Märkan, et Ta on valgus
ja et Ta armastab mind.
Ka mina märkasin seda.
Ta ütles mulle, et Ta armastab mind.
Ta ütles nii Piibli, kui Püha Vaimu kaudu:
"Ma armastan sind, Joy."
Märkasin, et see armastus, millega Ta mind armastab, on lõputu.
See oli uus asi, et keegi armastab mind
ja see armastus ei saa otsa.
Kui see armastus ja arm juba Jeesuse ristisurma kaudu
hakkab mu südant puudutama, siis ma hakkan sulama.
Mu süda hakkab sulama ja avanema Talle üha rohkem.
Ma hakkan ka üha rohkem usaldama Teda.
Ma ei karda enam ja ma ei karda Teda.
Sest ma märkan, et Ta on armastus. Üha uuesti ja uuesti.
Ma märkan ka seda, et Ta tunneb mind.
Ma märkan ka, et isegi, et Ta tunneb mind
ja teab, milline ma olen, armastab Ta mind ikkagi.
Kuigi Ta teab kõike, armastab Ta ikkagi.
See on suur asi sellisele inimesele, kes ei tea suurt palju armastusest.
See on täiesti uus lähtekoht elule.
Kui kui oled pidevalt harjunud tõestama end oma tegude kaudu,
on see hoopis midagi muud, kui armastuse vastuvõtmine.
Armastuse vastuvõtmine ja enda pidev tõestamine
on kaks täiesti erinevat lähtekohta elus.
See toob kaasa fundamentaalse muutuse,
kui mõistan, et võin võtta vastu armastust-
- Ja elada sellest lähtuvalt.
See on nii oluline tõde,
aga paljude jaoks ka päris võõras,
sest me langeme nii kergesti
enese tõestamise ja tegude koorma alla.
Samas on tore teada,
et oleme armastatud sellepärast, et Jumal lõi meid,
mitte sellepärast, mida me teeme.
See, et Taevariik - Jumala kuningriik on sisemiselt minu sees,
võib esmalt tunduda halva uudisena, sest ma tahaksin näha midagi välist.
Tahaksin, et Jumal sekkuks välistesse olukordadesse
ja ma tahaksin muuta kõik välised asjad täiuslikuks.
Aga see, et Jumalariik on sisemiselt minu sees,
tähendab seda, et keegi ei saa seda minult varastada.
Keegi ega miski ei saa seda minult varastada.
Sest see on alati siin - olukordadest sõltumata.
Olenemata sellest, mis minu ümber toimub.
Sõltumata sellest, kuhu see maailm liigub.
Jumalariik on alati sisemiselt minu sees.
Armastus on minu sees olemas isegi, kui keegi teine mind ei armasta.
Kuigi kõik teised vihkaks mind elu lõpuni,
siis Tema armastab mind ja see on siin minu sees.
Seda ei saa röövida.
Sellepärast ütleb Paulus Roomlastele 8:38:
"Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Keegi ei saa seda varastada,
kui ma ei lase hingevaenlasel ja oma hirmudel seda ära varastada.
Kui ma ise ei lase kellelgi varastada minult Jumala armastust,
mis on Jeesuses Kristuses,
siis seda ei saa minult ära varastada.
Taevariik on minu sees.
See tähendab, et keegi ei saa mult seda enam ära võtta.
Paulus jätkab Roomlastele 8:35:
"Kes võib meid lahutada Kristuse armastusest?
Kas viletsus või ahistus või tagakiusamine või nälg
või alastiolek või hädaoht või mõõk?"
Paulus teadis, millest ta räägib.
Ta oli elanud üle laevahuku, teda piitsutati mitmeid kordi,
Ta oli ka mitmeid aastaid vanglas.
Ta koges alastiolekut, nälga ja ohuolukordi,
aga Taevariik kuulus kogu aeg talle.
Jeesus oli kogu aeg temaga koos.
Tal oli kõige selle keskel rahu ja isegi rõõm.
Kuidas see on võimalik?
Sest Jumalariik oli nii tugevasti Tema sees.
Nii tahame öelda ka sulle,
et kui muretsed millegi pärast oma elus...
On su elus mõni asi, mis teeb muret või ahistab sind?
Kui on probleeme suhetes või majanduslikud raskused,
või kui maailmas toimuv ahistab ja paneb sind oma rahu kaotama,
siis on väga tähtis teada, et Jumalariik on sisemiselt sinu sees
ja see ei ole grammigi muutunud.
Jumalariik on igavene riik.
Sul on juba rahu, sa oled juba õige
ja Püha Vaim tahab täita sind rõõmuga
kõikide olukordade keskel.
Siis me jaksame
ja siis on meil jõudu, sest meil on sisemine jõuallikas,
mida keegi ei saa meilt röövida.
See on Jeesus ise, kes meis elab.
Ta on täis rahu, rõõmu ja vabadust ka praegu.
Ainus, mida sa tegema pead, on seda rohkem usaldama.
Eks Jumalariik ole ju suurem kui sinu olukorrad.
Kindlasti on.
Heebrealastele 12:28:
"Olgem siis tänulikud, et me saame kuningriigi, mis ei kõigu."
Meie kõikide sees on Kuningriik, mis ei kõigu.
See on põhjus, miks me saame täieliku võidu igas eluolukorras.
See ongi see põhjus.
Roomlastele 8:37:
"Kuid selles kõiges (kõigis meie katsumustes)
me saame täieliku võidu tema läbi, kes meid on armastanud."
Tema on ju alati suurem.
Ta on alati jõulisem, tugevam, armastavam, rõõmsam ja rahulikum.
Tervem ja rikkam.
Me saame täieliku võidu Tema kaudu, kes meid on armastanud.
Loen veel 1. Johannese 4:4:
"Teie, lapsed, olete Jumalast ja olete nad ära võitnud,
sest see, kes on teis, on suurem sellest, kes on maailmas."
See, kes on meis, on suurem kui see, kes on maailmas.
Halleluuja!
Võit on meie päralt! - Aamen.
Nii et ole julge ja tea,
et olgu olukorrad kui tahes rasked, Jumala Kuningriik on suurem.
Ja nagu Joy äsja ütles,
me tahame kuulutada sulle keset kõiki su raskeid olukordi
võitu Jeesuse Kirstuse nimel!
Aamen.
Palvetame koos sinuga
Aitäh taevane Isa, et miski ei saa meid lahutada Sinust.
Aitäh Jeesus, et oled alati koos meiega
ja miski ei või lahutada meid Sinu armastusest.
Ei hädad ega maailma olukord,
majandusraskused ega suhteprobleemid.
Miski, isegi mitte haigus, ei saa meid lahutada Sinu armastusest.
Palume täna, et kinnitaksid igat ühte,
kes võitleb ja sõdib erinevate olukordadega.
Tahame kuulutada julgelt: Isa, tulgu Sinu riik meie kõikide ellu!
Tulgu rahu, vabadus, õigus, rõõm,
tervis, õnnistus Jeesuse nimel!
Taganegu pimedus
ja tulgu rahu ning hingamine kõikidele!
Issand, me rõõmustame selle sõnumi üle.
Me rõõmustame ja rõõmustame ning tahame ülistada Sind, Issand
selle eest, et Jumalariik on sisemiselt meie sees.
Issand, aitäh, et Sa õpetad meid seda üha enam mõistma.
Ma lihtsalt tänan Sind.
Aitäh, et Sa juhatad meid kõiki koos edasi minema.
Aitäh Issand, et Sa oled ainus Püha Vaim,
ainus Jeesus ja ainus Jumal ja me oleme kõik sama Isa lapsed.
Aitäh Issand, et oleme saanud nüüd Sinu perekonnaliikmeteks.
Me võime elada Sinu lähedal, Sinu ligiolus ja armastuses.
Sinu rõõmus, õiguses ja rahus.
Issand, me lihtsalt täname Sind.
Me lihtsalt tahame tänada Sind.
Me teeme nii nagu Sa oled öelnud:
me tõstame oma pilgu katsumuste pealt Sinu peale.
Sa oled öelnud: "Rõõmustage alati!"
Rõõmustage alati.
Issand, kui me vaatame Sinu peale, siis me süda täitub rõõmuga.
Me süda täitub rahuga
ja me kuulutame julgelt Jeesuse nimel,
et Jumalariik võib tõesti saada nähtavaks igaühe meie elus
Jeesuse nimel!
Saagu see nähtavaks - seestpoolt väljapoole!
Issand, aitäh,
et nüüd, kui oleme mõistnud, et Taevariik on sisemiselt meie sees,
siis me võime ka sellest rääkida.
Me muudkui räägime sellest.
Me kuulutame seda oma olukordadele ja oma mägedele.
Me käsime oma mägedel kukutada end merre.
Jeesuse nimel muutugu olukorrad ja tingimused Jumalariigile vastavaks!
Aitäh Issand.
Aitäh Issand, et võime ühiselt harjutada seda Jumalariiki.
- Jeesuse nimel, aamen. Aamen. Hästi räägid!
Rohkem! Rohkem Jumalariiki! Tulgu Sinu Kunigriik!
Issand ise soovitas meil paluda:
"Sinu riik tulgu, Sinu tahtmine sündigu...
...nõnda nagu taevas, nõnda ka maa peal."
Mitte alles seal, vaid juba nüüd.
- Juba praegu. Aamen.
- Vähemasti on see tulnud mu südamesse.
Tahame siinkohal tänada kõiki tagasiside eest
ja tuletada meelde,
et meie töö kohta saab infot ekraanil nähtavalt kodulehel.
Me saame Joyga ehitada väikest osa Jumalariigist,
luues kristlikku kooli ja lasteaeda. - Oaasi keset asfaldikõrbe.
On tore seda võimalust pakkuda.
Meile on tulnud uusi lapsi nii lasteaeda kui kooli,
kes tunnevad, et seal on Püha Vaimu ligiolu.
Meil pole selle eest tänada kedagi teist kui vaid Issandat.
Vähemalt võime luua mingigi koha, kus on õigust, rahu ja rõõmu.
Nii on kodulehel infot meie kooli ja lasteaia kohta.
Lasteaed on küll juba täis, aga algklassides on veel vabu kohti.
Tere tulemast tutvuma!
Kodulehe kaudu saab tellida ka meie infolehte ja raamatuid,
mis annavad just võtmeid Jumalariiki pääsemiseks.
Kui ma selle sarja kirjutamisega alustasin,
panin sellele nimeks: "Kuningriigi saldused."
Need ei ole sellepärast saladused, et Jumal varjaks meie eest midagi,
vaid need on saladused, milled me võime leida.
Nii et külasta me kodulehekülge, ole õnnistatud
ja tea, et Jumalariik on juba Sinus - sisemiselt sinu sees.
Aamen.
Täna tahan julgustada igat ühte meist.
Kuigi maailmas on palju hädasid ja asju, mis ahistavad,
on siiski hea teada, et TV7 läheb ikka edasi.
Stuudioid tekib kogu aeg juurde.
Praegu ehitatakse uut stuudiot Armeeniasse.
Kui soovid lüüa kaasa Jumalariigi edasi viimises,
siis tee seda!
Võid helistada 900 1770 (kõne hind 10 eurot)
või kasutada kontonumbreid, mida näed peatselt ekraanil.
Ära oota kauem, vaid löö kaasa!
Tõlge: Meeli ja Marko Martin
Täpsem annetusinfo: www.tv7.ee Annetustelefon: 900 1770 (hind 10) Swedbank EE052200221048388411 SEB pank EE441010220109461019